kardosdrur/scandi-wiki huggingface dataset:
Parkvej (Viby Sjælland)

Parkvej er en firesporet vej der går igennem Viby Sjælland på Midtsjælland, Vejen er lidt speciel da der ikke mange små byer i Danmark der har en fire sporet vej igennem byen.
Vejen starter i Valorevej og føres mod nord den passere i igennem et paracelhusområde og ender til sidst i Ørstedvej. 

Vejen er en slags gennemfartsvej for byen, da den leder trafikken der kommer fra syd, og som skal nord på igennem byen.

Kilder 

Viby
Veje i Danmark
Aktiv Kreditsikring

Aktiv Kreditsikring (AKS) er et begreb som man oftest støder på i inkasso. AKS er et system som går ind og overvåger bestemte personer eller virksomheder som er dårlige betalere (debitorer). AKS oppereres af Experian A/S - som også styrer RKI - og bruges derfor af de fleste inkassobureauer, så de dermed kan overvåge deres debitorer.

Systemet køres internt på inkassobureauets egne servere - typisk om natten, så informationerne er tilgængelige om dagen - og debitorer som skal være i AKS, skal tilføjes manuelt.

AKS giver således inkassobureauerne adgang til at kunne abonnere på debitorernes informationer, og derefter kunne få besked når vedkommende skifter adresse, navn, telefonnummer, m.v.

Oplysningerne findes desuden ved hjælp af det online CPR- og CVR-register.

Noter 

Økonomi
Begreber
Omfartsvejen (Langeskov)

Omfartsvejen  er en to sporet omfartsvej der går vest om Langeskov. Den er med til at lede trafikken vest om Langeskov og ud til Fynske Motorvej E20, så byen ikke bliver belastet af så meget gennemkørende trafik.

Vejen forbinder Odensevej i nord med Mariesmindevej i syd, og har forbindelse til Odensevej, og Industrivej.

Kilder 

Langeskov
Omfartsveje i Danmark
Speedball (rusmiddel)

Speedball er et kombination af kokain og heroin eller morfin, der tages intravenøst eller ved snifning. Den oprindelige speedball brugte kokainhydrochlorid blandet med morfinsulfat frem for heroin.

Referencer 

 

Euforiserende stoffer
Kokain
Vestre Ringvej (Borup)

Vestre Ringvej  er en to sporet ringvej der går øst om Borup. 

Vejen er med til at lede trafikken fra frakørsel 34 Borup Vestmotorvejen E20 og øst om Borup, så byen ikke bliver belastet af for meget gennemkørende trafik.

Vejen forbinder Ringstedvej i syd med Møllevej i nord, og har forbindelse til frakørsel 34 Borup, Enghavevej, Langagervej, Kulerupvej, Dalbyvej, Kløvestedvej og Gesagervej.

Første etape af forlængelsen af Vestre Ringvej åbnede for trafik den 4. december 2020 mellem Vestre Ringvej og Møllebankerne.

Fremtidige forlængelser 
Den 18. februar 2020 satte Køge Kommune 19 mio. kr af til anden etape af forlængelse af Vestre Ringvej til Ørningevej og den 15. december 2020 besluttede byrådet i Køge Kommune at afsætte de sidste 23 mio. kr til sidste etape af forlængelsen af Vestre Ringvej fra Ørningevej til Ryeskovvej.

Forlængelsen af Vestre Ringvej fra Møllebankerne til Ørningevej forventes at stå færdig i sidst i 2021, mens den sidste etape mellem Ørningevej og Ryeskovvej forventes færdig i 2023/2024.

Kilder 

Borup
Ringveje i Danmark
Vestre Ringvej (Hedensted)

Vestre Ringvej  er en to sporet ringvej der går vest om Hedensted. Vejen er med til at lede trafikken vest om Hedensted Centrum, så byen ikke bliver belastet af for meget gennemkørende trafik.

Vejen forbinder Hovedvejen i syd med Teknikkervej i nord, og har forbindelse til Parallelvej, Vesterbyvej , Skovbrynet, Årupvej og Gesagervej.

Kilder 

Hedensted
Ringveje i Danmark
Indre Ringvej (Aarup)

Indre Ringvej  er en to sporet ringvej der går igennem det indre Aarup. Vejen er med til at lede trafikken vest om Aarup Bymidte, så byen ikke bliver belastet af for meget gennemkørende trafik.

Vejen forbinder Bredgade i syd med Holmelund i nord, og har forbindelse til Søndergade, Ormehøjvej og Østergade.

Kilder 

Aarup
Ringveje i Danmark
Bygninger, konstruktioner og anlæg i Assens Kommune
Ringvej (Thisted)

Ringvej  er en to sporet ringvej der går igennem det nordlige Thisted. Vejen er med til at lede trafikken nord om Thisted Centrum, så byen ikke bliver belastet af for meget gennemkørende trafik.

Vejen forbinder Østerbakken i syd med Hanstholmvej i nord, og har forbindelse til P. L. Halds Vej, Industrivej, Kronborgvej, Højtoftevej, Havrevej, Nørrevænge og Thyparken.

Kilder 

Transport i Thisted
Ringveje i Danmark
Høvejen (Aalborg)

Høvejen  er en to sporet omfartsvej der går nord om Nørresundby ved Aalborg, Vejen er en del af primærrute 11 der går fra Tønder til Aalborg, og er med til at lede trafikken vest om Nørresundby Centrum, så byen ikke bliver belastet af så meget gennemkørende trafik.

Vejen forbinder Nordjyske Motorvej i øst med Thisted Landevej i vest, og har forbindelse til Gammel Høvej, Gammel Hvorupvej, Voerbjergvej og Hvorupgårdvej

Kilder 

Aalborg
Omfartsveje i Danmark
Frihedspartiet (Danmark)

Frihedspartiet er et dansk politisk parti på højrefløjen, der i 2013 efterfulgte Fremskridtspartiets Glistrup-fløj efter en splittelse af dette parti i 2010. Partinavnet er anvendt flere steder i udlandet og også i Danmark: Frihedspartiet (2007-2012). 

Frihedspartiet blev efter Fremskridtspartiets splittelse etableret af Lars Ehlers Egmose, der var formand for Fremskridtspartiets Glistrup-fløj 2010-13, og som fortsatte som formand i den nyetablerede forening. Niels Højland har siden 2010 været formand for den anden fløj, der har videreført partinavnet. I 3 år deltes partinavn, men i 2013 skiftede Glistrup-fløjen navn til Frihedspartiet med Det Frie Folkeparti som binavn. I partiets skrifter og på nettet har Egmoses Frihedsparti benyttet partibogstavet Z fra Fremskridtspartiet. De har stillet op til regionsrådsvalg i valgforbund med Venstre, DF og LA. Med Lars Egmose som kandidat har partiet stillet op til kommunalvalg på Fyn. De har også videreført logoer fra FrP.

I 2012 da Fremskridtspartiets Glistrup-fløj endnu ikke var blevet frakendt partinavnet, blev der holdt et åbent pressemøde i Odense, der blev optaget af Medie1.dk, som er en mediekanal etableret af Glistrup-fløjen.

Referencer 

Politiske partier i Danmark
Nationalkonservative partier
Etableret i 2013
Frihedskæmperne (parti)

Frihedskæmperne oprindelig grundlagt 7. juli 2007 som Frihedspartiet.

Partiet blev grundlagt af Ruth Evensen, tidligere præst i Faderhuset , Eivind Fønss og Agner Dalgaard.

Et af partiets mærkesager er abortmodstand, og faktisk blev partiet annonceret samme dag Kristendemokraterne annoncerede, at de ikke længere var imod fri abort (beslutningen blev senere omstødt efter Bodil Kornbeks afgang som formand).

Referencer 

Danmarks politik
Politiske partier i Danmark
Bad Schwartau

Bad Schwartau er en amtsfri by i det nordlige Tyskland, beliggende under Kreis Østholsten. Kreis Østholsten ligger i den østlige del af delstaten Slesvig-Holsten. Bad Schwartau er en kurby, beliggende ved floden Schwartau (som den har navn efter) umiddelbart nordvest for Lübeck.

Nabokommuner 
 Hansestadt Lübeck
 Stockelsdorf
 Ratekau

Inddeling 
I Bad Schwartau ligger ud over hovedbyen bydelene:
 Cleverbrück
 Groß Parin
 Kaltenhof
 Rensefeld
 Schwartau

Eksterne kilder/henvisninger 

 Byens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
Jesper D. Jensen

Jesper David Jensen (født 5. juli 1967) er en tidligere dansk bokser, der vandt europamesterskabet i fluevægt.

Mandlige boksere fra Danmark
European Boxing Union

European Boxing Union (også kendt blandt boksefans som EBU) er den europæiske bokseunion. Unionens titel er europamesterskabet, og titlen bliver generelt anset for at være det "rigtige" europamesterskab, selvom der er andre forbund, der har europamesterskabstitler.

EBU startede som (IBU) International Boxing Union i Paris i 1910. IBU blev til EBU i 1946.

Danske vindere
En række danske boksere har gennem tiderne erobret denne titel:

 Tom Bogs
 Mads Larsen
 Rudy Markussen
 Christian Christensen
 Christian Bladt
 Jørgen Hansen
 Hans Henrik Palm
 Thomas Damgaard
 Søren Søndergaard
 Børge Krogh
 Gert Bo Jacobsen
 Jimmi Bredahl
 Dennis Holbæk Pedersen
 Knud Larsen
 Lars Lund Jensen
 Racheed Lawal
 Spend Abazi
 Johnny Bredahl
 Jesper D. Jensen
 Dennis Ceylan
 Dina Thorslund

Bokseforbund
Søren Søndergaard (bokser)

Søren Søndergaard (født 17. september 1966) er en tidligere dansk bokser, der vandt europamesterskabet i letweltervægt i 1996 mod den italienske bokser Michele Piccirillo. Han forvarede titlen tre gange frem til 1997 mod englænderen Carl Wright og russerne Viktor Baranov og Vyacheslav Barinov.
I 1997 erobrede han International Boxing Councils mesterskabstitel i letweltervægt og året efter også titlen i weltervægt. Han forsvarede titlen i letweltervægt tre gange inden han trak sig tilbage i 1998 efter kun at have tabt én kamp i sin professionelle karriere.

Søndergaard havde tilnavnet "Mr Perfect" på grund af sin tekniske og stilrene boksning. I 2015 blev han tilknyttet Lindholm Bokseklub som træner.

Referencer 

Boksere fra Danmark
Pontiac Firefly

Pontiac Firefly var en bilmodel fra Pontiac, som kun blev markedsført i Canada og Mellemøsten. Modellen var en omdøbt version af Suzuki Swift.

Firefly blev introduceret i Canada i slutningen af 1984 som efterfølger for Pontiac Acadian og var i programmet frem til 1994; mellem 1994 og 2000 fandtes der en efterfølger med samme navn. Søstermodeller til Firefly var Chevrolet Sprint, Geo Metro og Chevrolet Metro. Omfattende facelifts fandt sted i 1989 og 1995.

I starten blev Firefly udelukkende fremstillet hos Suzuki i Japan. I 1990 begyndte produktionen på en fabrik i Canada tilhørende CAMI, et joint venture mellem General Motors og Suzuki. Frem til 1994 omfattede programmet kun én motor, en 1,0-liters trecylinder som mellem 1987 og 1991 også fandtes i en turboversion. I 1995 tilkom en 1,3-liters firecylinder.

Mellem 1991 og 1994 fandtes der ud over hatchbackudgaven også en cabriolet og en firedørs sedan; hvor hatchbackudgaven blev produceret hos CAMI, var cabrioleten og sedanen fremstillet i Japan.

I år 2000 blev Firefly taget af modelprogrammet. Først i 2005 kom der med den kun i Canada markedsførte Pontiac Wave en efterfølger.

Eksterne henvisninger 

Firefly
Minibiler
Cabrioleter
Forhjulstrukne biler
Biler introduceret i 1984
Biler fra 1980'erne
Biler fra 1990'erne
Biler fra 2000'erne
101 Dalmatinere (flertydig)

101 Dalmatinere har flere betydninger:
 101 Dalmatinere − en tegnefilm fra 1961
 101 Dalmatinere (film fra 1996) − en komediefilm fra 1996
 101 Dalmatinere II - Kvik på eventyr I London − en tegnefilm fra 2003
 101 Dalmatinere (tv-serie) − en animeret tv-serie fra Disney vist i 1997-98
 101 Dalmatians: Escape from DeVil Manor − et computerspil fra 1997
Zac Goldsmith

Frank Zacharias Robin "Zac" Goldsmith (født 20. januar  1975 i London), er en konservativ britisk politiker. Han arbejdede som redaktør-journalist for The Ecologist.

I parlamentsvalget i 2010 blev Goldsmith indvalgt i underhuset for valgkredsen Richmond Park.

Se også 
 Borgmesteren-kandidat i London

Referencer

Eksterne henvisninger 
 www.burkespeerage.com

Britiske konservative politikere
Briter i 2000-tallet
Spaniens nationalbibliotek

Spaniens nationalbibliotek (spansk: Biblioteca Nacional de España) er et  folkebibliotek beliggende på Paseo de Recoletos i Madrid. Det er Spaniens største bibliotek og et af de største biblioteker i verden. Biblioteket oprettes i 1712 af Filip V under navnet Biblioteca Real og fik sit nuværende navn i 1836. Den nuværende bygningen er tegnet af Francisco Jareño og opførtes mellem 1866 og 1892.

Kilder

Eksterne henvisninger 
 Officielle hjemmeside 

Nationalbiblioteker
Nationalbibliotek
Madrid
Etableret i 1712
Asüna

Asüna er et tidligere canadisk bilmærke tilhørende General Motors.

Det kom på markedet til modelåret 1993 (i 1992) som pendant til Geo. Hvor Geo i Canada blev solgt gennem Chevrolet/Oldsmobile/Cadillacs forhandlernet, blev Asüna solgt gennem Pontiac/Buick/GMC-forhandlerne. Mærket udgik igen efter modelåret 1994. Forgængermærket hed Passport.

Modeller

Asüna Sunrunner 
Sunrunner var i vidt omfang identisk med Suzuki Vitara hhv. Geo Tracker. Efter mærket Asünas nedlæggelse blev modellen i Canada solgt som Pontiac og som GMC.

Asüna SE/GT 
SE og den sportslige version GT (modelår 1993) var en af Daewoo i Sydkorea fremstillet version af Kadett E, som i Canada tidligere havde været solgt under navnet Passport Optima. Allerede efter ét år udgik modellen igen.

Asüna Sunfire 
Sunfire (modelår 1993) var Asüna-versionen af den på Isuzu Piazza baserede Geo Storm.

Eksterne henvisninger 

General Motors
Bilmærker
Etableret i 1992
Ophørt i 1994
Køretøjsproducenter fra Canada
Steffen Damsgaard

Steffen Husted Damsgaard (født 30. april 1976 i Lemvig) er en dansk politiker og formand for Landdistrikternes Fællesråd, som er den overordnede landdistriktsorganisation i Danmark. 

Han er uddannet driftsleder inden for landbruget og har tidligere studeret på en erhvervsøkonomisk bacheloruddannelse på Aarhus Universitet i Herning. Steffen Damsgaard var i perioden 2004-2008 landsformand for LandboUngdom og har siden 2006 været medlem af kommunalbestyrelsen i Lemvig Kommune, hvor han i dag er formand for Teknik- og Miljøudvalget. Han er ligeledes præsidiemedlem i Det Kongelige Danske Landhusholdningsselskab.

Som formand for Landdistrikternes Fællesråd, som er en partipolitisk neutral NGO, har Steffen Damsgaard plads i forskellige ministerielle råd, nævn og udvalg. Han er blandt andet medlem af regeringens rådgivende udvalg på landdistriktsområdet (DRUPL), som ledes af erhvervsministeren. Steffen Husted Damsgaard er desuden medlem af bestyrelsen i Center for Landdistriktsforskning (CLF) ved Syddansk Universitet, og udtaler sig ofte i landsdækkende medier om forholdene i danske landdistrikter og yderområder.

Det vurderes af flere politiske analytikere, at Damsgaard var medvirkende til, at Ministeriet for By, Bolig og Landdistrikter og Folketingets Udvalg for Landdistrikter og Øer blev oprettet efter folketingsvalget i 2011. Arbejdet for bedre rammevilkår i landdistrikterne har desuden betydet, at flere politikere har fået fokus på landdistrikter og yderområder. Venstres landdistriktsordfører Thomas Danielsen bekræftede i et interview til Berlingske, at flere elementer i regeringens udspil "Vækst og udvikling i hele Danmark" var baseret på forslag fra Landdistrikternes Fællesråd.

Ved siden af sit politiske og organisatoriske virke driver Steffen Damsgaard et mindre landbrug.

Steffen Damsgaard blev optaget i Kraks Blå Bog i 2017.

Regeringen nedsatte i 2017 et udvalg for levedygtige landsbyer, hvor Steffen Damsgaard blev udpeget som en af medlemmerne.

Referencer 

Foreningsformænd fra Danmark
Landmænd fra Danmark
Personer fra Lemvig
Personer i Kraks Blå Bog
Skagens Kunstmuseer

Skagens Kunstmuseer er et kunstmuseum, der opstod i 2015 som en fusion mellem Skagens Museum, Michael og Anna Anchers Hus og Drachmanns Hus

Eksterne henvisninger 
 

Kunstmuseer i Danmark
Kunstmuseer
Etableret i 2015
Takaaki Kajita

Takaaki Kajita (梶田 隆章, født 9. marts 1959 i Higashimatsuyama) er en japansk fysiker. Han er kendt for sine eksperimenter med neutrinoer, de såkaldte Kamiokande-eksperimenter i Kamioka-observatoriet, senere Super-Kamiokande-eksperimenterne.

Karriere 
Takaaki Kajita tog sin bachelor-eksamen fra Saitama Universitet i 1981 og kandidatgrad efterfulgt af en ph.d. fra Tokyo Universitet i 1986. Siden 1988 har han været tilknyttet Institut for Undersøgelser af Kosmiske Stråler (ICRR) ved Tokyo Universitet, hvor han blev adjunkt i 1992 og professor i 1998.

Han blev direktør for Center for Kosmiske Neutrinoer ved ICRR i 1999, og han er per 2015 ansat ved Institut for Universets Fysik og Matematik ved Tokyo Universitet samt direktør for Center for Kosmiske Neutrinoer. 

I 1998 opdagede Kajitas forskergruppe i Super-Kamiokande, at når kosmisk stråling ramte Jordens atmosfære, så skiftede de opståede neutrinoer mellem to typer, før de nåede detektoren under Kamioka-bjerget. Denne opdagelse hjalp med til at bevise eksistensen af neutrinooscillation, og at neutrinoer har masse. For denne opdagelse blev han i 2015 sammen med canadieren Arthur B. McDonald tildelt Nobelprisen i fysik; McDonalds forskergruppe havde opnået lignende resultater.

Noter

Eksterne links 
 Takaaki Kajita, Kavli Institute for Physics and Mathematics of the Universe

Nobelprismodtagere i fysik
Nobelprismodtagere fra Japan
Fysikere fra Japan
Professorer fra Japan
Grimhøjmoskeen

Grimhøjmoskeen er et muslimsk samlingssted på Grimhøjvej nummer 7 i Brabrand ved Aarhus i Danmark.

Bag Grimhøjmoskeen står foreningen Den Muslimske Sammenslutning og den erhvervsdrivende fond Fonden for Den muslimske Sammenslutning.
Fonden blev etableret i 2008 og har som formand Oussama Mohamad El-Saadi.

Grimhøjmoskeen har flere gange påkaldt sig mediernes opmærksomhed; bl.a. dokumenterede TV 2 ved brug af skjult kamera i programserien Moskeerne bag sløret , hvordan en imam i moskeen forklarede tilhørerne, at de burde slå deres børn fra 10-årsalderen, hvis ikke børnene bad til gud. Michael Jeppesens tv-dokumentar Michael Jeppesen møder Grimhøj-moskéen indeholder interview med talsmanden Fadi Abdallah.

Henvisninger 

Moskeer i Danmark
Brabrand
Religion i Aarhus
Chronic Town

Chronic Town er debut EPen fra det amerikanske alternative rockband R.E.M., der blev udgivet i 1982 på I.R.S. Records. Chronic Town er det første tilfælde af R.E.M.s signatur musikstil: guitarer, akkorder spillet i arpeggio, mumlende sang og obskure tekster.

Spor 
Alle sange er skrevet af Bill Berry, Peter Buck, Mike Mills og Michael Stipe.
Side et – "Chronic Town"
 "Wolves, Lower" – 4:10
 "Gardening at Night" – 3:29
 "Carnival of Sorts (Box Cars)" – 3:54

Side to – "Poster Torn"
 "1,000,000" – 3:06
 "Stumble" – 5:40

Referencer

Eksterne henvisninger 
 

R.E.M.-album
Album fra 1982
Debut EP'er
Kalkblåaks

 
Kalkblåaks (Sesleria caerulea), også skrevet Kalk-Blåaks, er en flerårig, urteagtig plante (en græsart) med en tueformet vækst, blågrønne blade og sortblå aks, Den dyrkes af og til i stenbede.

Kendetegn 
Kalkblåaks er en staudegræs, som har en tueformet vækstform med oprette til overhængende blade. Bladene er flade med ru rand og en overside, som er dækket af et blåligt vokslag. Blomsterne sidder endestillet på skråtstillede strå i et kort, tøndeformet aks. Småaksene har mørkeblå dækblade, som farver det endnu ikke udsprungne aks. De enkelte blomster er stærkt omdannede, som det er sædvanligt hos græsserne. Frøene er nødder.

Rodsystemet består af en kort og tyk, vandret jordstængel, som bærer både blade, blomsterstængler og trævlede rødder. Frøene spirer dårligt eller slet ikke i moderplantens nærhed.

Kalkblåaks når en højde i tuen på ca. 15 cm, mens bredden i tuen er på ca. 20 cm

Hjemsted 
Kalkblåaks har sin naturlige udbredelse i Europa (fra Finland og Sverige til hele Østeuropa og Vesteuropa fra England over Frankrig og Italien til Spanien). Arten foretrækker en lysåben vokseplads med fugtig og kalkrig jord. Derfor optræder den oftest i enge og på overdrev.

I Grausne Källmyr ved Lickershamn på Gotland findes en rig, kalkelskende flora i og ved nogle mosedrag. Her vokser arten sammen med bl.a.  almindelig kantbælg, kattefod, slangetunge, svalerod, tørst, bakkesoløje, bitter mælkeurt, blå anemone, blågrøn star, enblomstret flitteraks, engnellikerod, gåsepotentil, hirsestar, hulkravet kodriver, krybende pil, kødfarvet gøgeurt, nikkende flitteraks, rød hullæbe, sanikel, skovstorkenæb, tormentil, tyndakset gøgeurt, volverlej og ægbladet fliglæbe

Galleri

Note 

Kalkbundsplanter
Haveplanter
Blåaks
Streg-linjeapparat

Et streg-linjeapparat er et tegneredskab, der især tidligere har været brugt inden for teknisk tegning. Apparatet kan ad mekanisk vej tegne streglinjer, streg-priklinjer eller punkterede linjer. Apparatet trækkes langs en lineal. Et friktionshjul drejes herved. På samme aksel sidder en udskiftelig kamskive, der over en vægtstang løfter en ridsefjer væk fra papiret eller sænker den mod papiret.

Kilder
 s. 63 i Tegneteknikk, håndbok i teknisk tegning – Oslo 1969 / Truls Wesenberg

Tegne- og skriveudstyr
Netto-Bådene

Netto-Bådene A/S (formelt Havnens Skibsreparationer A/S) er et dansk rederi, der tilbyder havnerundfart i Københavns Havn.

Netto-Bådene sejler en rundtur med udgangspunkt fra Holmens Kirke. Herfra sejles ud ad Børsgraven forbi Nationalbanken og ind i Nyhavn, hvor der lægges til ved Heibergsgade. Herefter sejles over Inderhavnen, bag om Holmen og forbi Marinestation København, før der sejles videre op til Langelinie og Den Lille Havfrue, hvor der vendes. Derefter sejles tilbage forbi Nordre Toldbod og Amaliehaven, før der krydses over havnen igen og sejles gennem Christianshavns Kanal. Endelig fortsættes tilbage over havnen og gennem Frederiksholms Kanal og Slotsholmskanalen tilbage til Holmens Kirke.

Med undtagelse af enkelte dage omkring jul og nytår sejles hele året rundt, i sommerhalvåret med åbne både og i vinterhalvåret med lukkede både. Bådene har lyseblå sider i modsætninger til konkurrenterne fra Canal Tours, der sejler med hvide eller lysegrønne både.

Skibe 

Næsten alle skibe er bygget af Havnens Skibsreparationer A/S selv. Netto X er dog leveret af Flemming Pedersen Glasfiberteknik ApS i København.

 P 905 Netto I (1991)
 P 915 Netto II (1991)
 P 916 Netto III (1991, havnebus 2007-2016)
 P 912 Netto IV (1992, havnebus 2009-2016)
 P 918 Netto V (1993)
 P 938 Netto VII (2001)
 P 960 Netto VIII (2002)
 P 970 Netto X (2007)
 P 972 Netto XI (2007)
 P 973 Netto XII (2007)
 P 981 Netto XIII (2013)
 P 983 Netto XVI (2013)

Eksterne henvisninger 

 Netto-Bådene
 Havnens Skibsreparationer A/S på Faergelejet.dk

Turisme i Danmark
Rederier fra Danmark
Virksomheder i København
Dai-Keong Lee

Dai-Keong Lee (2. september 1915 i Honolulu på Hawaii, USA - 1. december 2005) var en hawiiansk kinesisk- amerikansk komponist.

Lee studerede komposition hos bl.a. Roger Sessions på Princeton University og hos Aaron Copland på Berkshire Music Center.

Han har skrevet 2 symfonier, orkesterværker, 6 operaer, balletmusik, kammermusik, sceneværker og vokalværker etc.

Udvalgte værker 

 Symfoni nr. 1 (1941-1942, Rev. 1946) - for orkester
 Symfoni nr. 2 (1952) - for orkester
 Violinkoncert (1957) - for violin og orkester
 "Polynesisk suite'" (1958) - for orkester
 "Stillehavs bøn" (1944) - for orkester
 "Introduktion og Allegro" (1942) - for strygeorkester

Kilde 
 Om Dai-keong Lee på musicwebinternational.com 

Komponister fra USA
Amt Lensahn

Amt Lensahn er et amt i det nordlige Tyskland, beliggende i den østlige/centrale del af Kreis Østholsten. Kreis Østholsten ligger i den østlige del af delstaten Slesvig-Holsten. Administrationen i amtet er beliggende i byen Lensahn. Det grænser mod nord til Oldenburg in Holstein og Amt Oldenburg-Land, mod vest og syd til Amt Ostholstein-Mitte, mod syd til kommunen Grömitz og mod øst til kommunen Grube.

1. januar 2007 indtrådte kommunen Riepsdorf fra det tidligere Amt Grube ind i Amt Lensahn.

Kommuner i amtet 
 Beschendorf
 Damlos
 Harmsdorf
 Kabelhorst
 Lensahn
 Manhagen
 Riepsdorf

Eksterne kilder/henvisninger 

 Amt Lensahn  på kommunen Lensahns websted

Lensahn
Beschendorf

Beschendorf  er en by og kommune i det nordlige Tyskland, beliggende i Amt Lensahn under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Beschendorf ligger omkring 5 km syd for Lensahn, men kommunen grænser tæt op mod byen tæt nær motorvejsafkørsel-Lensahn på Bundesautobahn 1. Fugleflugtslinjen går gennem kommunen, og 7-8 km mod mod øst ligger Lübeck Bugt.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten